Joanna Trollope

Roedd Joanna Trollope (9 Rhagfyr 1943 – 11 Rhagfyr 2025) yn nofelydd o Loegr. Ysgrifennodd hefyd o dan y ffugenw Caroline Harvey. Enillodd  Wobr Nofel Rhamantaidd y Flwyddyn ym 1980 gyda'i nofel Parson Harding's Daughter. 

Cafodd Trollope ei geni ar yn rheithordy ei thaid ym Minchinhampton, Swydd Gaerloyw, yn ferch i Rosemary Hodson ac Arthur George Cecil Trollope.   Pennaeth cymdeithas adeiladu fach oedd Arthur Trollope. Roedd Rosemary yn arlunydd ac yn awdures.  Ymsefydlodd y teulu yn Reigate, Surrey. Roedd gan Trollope frawd a chwaer iau. Mynychodd hi Ysgol Ferched Sir yn Reigate,  gan ennill ysgoloriaeth i Goleg Sant Hugh, Rhydychen, lle astudiodd Llenyddiaeth Saesneg. 

O 1965 i 1967, bu Joanna Trollope yn gweithio yn y Swyddfa Dramor a Chymanwlad .   Rhwng 1967 a 1979, bu’n gweithio mewn nifer o swyddi addysgu, Daeth yn awdur llawn amser ym 1980, fel Caroline Harvey. O dan yr enw hwnnw, ysgrifennodd hi ramantau hanesyddol. Ym 1966,  priododd Trollope â banciwr, David Roger William Potter; cafodd y cwpl ddwy ferch, ond ysgarodd ym 1983.   Ym 1985, priododd y dramodydd teledu Ian Curteis a daeth yn llysfam i'w ddau fab; ysgarodd hi a Curteis yn 2001. Ar ôl yr ysgariad 'na, symudodd Trollope i Lundain. Wedi'i hannog gan ei hail ŵr, Ian Curteis, newidiodd i'r ffuglen gyfoes y daeth yn adnabyddus amdani. 

Roedd ei llyfrau’n aml wedi’u lleoli yng nghefn gwlad Lloegr, fel ''The Rector's Wife'' (1991) a ''The Choir'' (1987).

Bu farw Trollope yn ei chartref yn Swydd Rydychen, ar 11 Rhagfyr 2025, yn 82 oed.

 Cyfeiriadau 

Categori:Cadlywyddion Urdd yr Ymerodraeth Brydeinig
Categori:Cyn-fyfyrwyr Coleg Sant Huw, Rhydychen
Categori:Llenorion benywaidd yr 20fed ganrif o Loegr
Categori:Llenorion benywaidd yr 21ain ganrif o Loegr
Categori:Marwolaethau 2025
Categori:Genedigaethau 1943
Categori:Nofelwyr benywaidd o Loegr
Categori:Nofelwyr yr 20fed ganrif o Loegr
Categori:Nofelwyr yr 21ain ganrif o Loegr
Categori:Pobl o Surrey